|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за изменение и допълнение на Закона за устройство на територията | **Становище по ред:** |  |
| **Номер и дата:**  |  |
| **В отговор на №:**  | 04.13-156/03.10.2023 г. |
| **Институция:** | Министерство на регионалното развитие и благоустройство |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| По законодателната инициативаС цел преодоляване на честите промени в законодателството е необходимо по възможност законодателните инициативи, попадащи в обхвата на съответния закон, да се реализират в един общ законопроект. **1.** Министерството на регионалното развитие и благоустройство (МРРБ) е предложило в Законодателна програма на Министерския съвет за периода 1 септември – 31 декември 2023 г. да бъдат включени следните **цели, основни положения и очаквани резултати:**- уреждане на статута на съществуващите инфраструктурни строежи без пълнота по отношение на строителни книжа;- засилено участие в процесите на браншовите камари и професионалните организации, вкл. на академичния сектор;- създаване на предпоставки за решаване на проблемите със собствеността и отговорността за поддръжката на язовирите в страната.В представената частична предварителна оценка на въздействието е описана само първата цел, без да се разглеждат останалите две. Обръщаме внимание, че е необходимо да бъдат разгледани нормативните промени по всички цели и очаквани резултати в законопроекта, тъй като те са предложени в Законодателната програма, която следва да се изпълнява в нейната цялост. **Необходимо е да се реализира единна законодателна инициатива, която да обхваща всички цели, поставени в законодателната програма на Министерския съвет**. **2.** С писмо на главния секретар на Министерския съвет (№  02.11- 48 от 25.05.2023 г.) до МРРБ са изпратени предложения относно систематизиране на регулаторната политика в страната, сред които и досието на **Закона за устройство на територията(ЗУТ).** Предложенията бяха обсъдени и уточнени на съвместна среща. С оглед реализиране на подхода за единни инициативи за нормативни промени като мярка срещу честите промени в законодателството, очакваме в законопроекта да бъде включено изпълнение на:- мерки № № 30, 148 и 273 от Решение № 704 на Министерския съвет от 2018 г.;- мярка № 19 от Концепцията за регистрова реформа;- предложения на администрацията на Министерския съвет за намаляване на административната тежест, включващи изменения в чл. 39, 56, 57, 57а, 62, 74, 124а, 127, 135, 139, 141, 144, 145, 146, 147, 148, 151, 166, 167, 177, 192, 193 и 215.**3.** С Ваш № 70-00-1020-148 /  20.07.2023 г. беше изпратен за предварително съгласуване на проект на Наредба за условията и реда за публикуване и за поддържане в актуален вид на информацията в Единния публичен регистър по устройство на територията. В становището ни беше констатирано, че съгласно чл. 63, ал. 1 от ЗУТ кметът на общината организира съставянето и актуализирането на публичен регистър на озеленените площи, на дълготрайните декоративни дървета и на дърветата с историческо значение в общината. В чл. 15 от проекта на наредба не е предвидено вписване на информацията, която се съдържа в регистрите по чл. 63, ал. 1 от ЗУТ и предложихме те да бъдат добавени в чл. 15 от наредбата, като в случай, че за целта е необходимо изменение в ЗУТ е необходимо да бъде направено такова и кметът на общината да осигури публикуването и поддържането в актуален вид на информацията в Единния публичен регистър по устройство на територията. Изразяваме готовност за съдействие при формулиране на разпоредбите, преди стартирането на съгласувателната процедура по чл. 32 от Устройствения правилник на Министерския съвет и на неговата администрация.1. **Относно раздел 2 „Цели“:**

Поставянето на относими и измерими цели ще даде възможност след определения срок на прилагане на предложените решения да бъде установено дали поставената цел/цели са постигнати чрез тези конкретни решения. Във връзка с това предлагаме да се определят съответните срокове за посочените цели, за да бъдат отправна точка при извършването на последваща оценка на въздействието на закона.1. **Относно раздел 3 „Заинтересовани страни“:**

Предлагаме заинтересованите, засегнатите страни и структурите с ангажименти и участие в процесите да се разделят първо по проблеми, след това и доколкото е възможно, групите да се разделят на подгрупи по избран признак и да се посочи брой (в групите/подгрупите), където това е възможно. Напомняме, че съгласно чл. 27, ал. 1 от *Закона за нормативните актове* „министърът - вносител на проект на нормативен акт, който подлежи на разглеждане от Министерския съвет, го изпраща заедно с предварителната оценка на въздействието по чл. 20 за съгласуване на органите, чиито правомощия са свързани с предмета на регулиране на предлагания акт или които са задължени да го прилагат, **както и на Националното сдружение на общините в Република България, ако проектът е свързан с правомощия на общините**“. В частичната предварителна оценка на въздействието сдружението не е идентифицирано като заинтересована страна и предвид гореизложеното следва да се допълни, както и да съгласува законопроекта с него.1. **Относно раздел 4 „Варианти на действие. Анализ на въздействията:”**

Икономическите, социални, екологични и други въздействия трябва да бъдат подробно анализирани, като се посочат положителните въздействия (ползите) и отрицателните въздействия (разходите) за всяка заинтересована страна, съгласно препоръките от [Ръководството за извършване на предварителна оценка на въздействието](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр. 28 - 38). В тази връзка смятаме, че анализът на икономическото въздействие е необходимо да съдържа по-подробна информация, която да показва ясно какъв е обхватът на последствията му. Относно раздел 7 „Консултации“:Напомняме, че срокът за консултациите по чл. 26 от Закона за нормативните актове е 30 дни и само при извънредни обстоятелства този срок може да бъде намален. Относно раздел 11 „Информационни източници“ :В този раздел се посочат хиперлинкове на източниците на информация за извършване на оценката, които са достъпни в интернет.Относно извършване на последваща оценка на въздействието:За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |